《歌头》
唐代·李存勖

赏芳春，暖风飘箔。莺啼绿树，轻烟笼晚阁。杏桃红，

开繁萼。灵和殿，禁柳千行斜，金丝络。夏云多，

奇峰如削。纨扇动微凉，轻绡薄，梅雨霁，火云烁。

临水槛，永日逃繁暑，泛觥酌¤

露华浓，冷高梧，凋万叶。一霎晚风，蝉声新雨歇。

惜惜此光阴，如流水。东篱菊残时，叹萧索。繁阴积，

岁时暮，景难留。不觉朱颜失却，好容光。且且须呼宾友，

西园长宵。宴云谣，歌皓齿，且行乐。

作者简介：后唐庄宗李存勖（xù，一作“勗”）（885年－926年），小字亚子，代北沙陀人，生于晋阳（今山西太原），唐末五代军事家，后唐开国皇帝，晋王李克用之子。《尊前集》收录有李存勖的四首词作：《一叶落》、《歌头·赏芳春》、《阳台梦·薄罗衫子金泥凤》、《忆仙姿·曾宴桃源深洞》。